《白酒两瓶送崔侍御》
唐代·徐夤

雪化霜融好泼醅，满壶冰冻向春开。求从白石洞中得，

携向百花岩畔来。几夕露珠寒贝齿，一泓银水冷琼杯。

湖边送与崔夫子，谁见嵇山尽日颓。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。